റൊണാള്ഡോ യുവന്റസ് വിട്ടേക്കും മാഞ്ചസ്റ്റര് സിറ്റി രംഗത്ത് ടൂറിന് ക്രിസ്റ്റ്യാനോ റൊണാള്ഡോ യുവന്റസ് വിടാനൊരുങ്ങുന്നു. മാഞ്ചസ്റ്റര് സിറ്റിയാണ് പോര്ച്ചുഗീസ് മുന്നേറ്റക്കാരനായി രംഗത്തുള്ളത്. റൊണാള്ഡോയുടെ ഏജന്റ് ഹൊര്ജെ മെന്ഡിസ് ടൂറിനിലെ യുവന്റസ് ആസ്ഥാനത്തെത്തി ചര്ച്ച നടത്തും. 2018ല് റയല് മാഡ്രിഡില്നിന്ന് ഇറ്റലിയിലേക്ക് ചേക്കേറിയ റൊണാള്ഡോക്ക് ഒരുവര്ഷംകൂടി കരാര് ബാക്കിയുണ്ട്. അതിനാല് മുപ്പത്താറുകാരനെ വിട്ടുകിട്ടാന് സിറ്റി യുവന്റസിന് കെെമാറ്റത്തുക നല്കണം. 244 കോടി രൂപയാണ് യുവന്റസിന്റെ ആവശ്യം. ഈ കാര്യത്തിലാകും മെന്ഡിസും യുവന്റസ് മാനേജ്മെന്റും ചര്ച്ച നടത്തുക. കഴിഞ്ഞ സീസണ്തൊട്ട് യുവന്റസില് റൊണാള്ഡോ അതൃപ്തനാണ്. ഇറ്റാലിയന് ലീഗില് പത്തുവര്ഷത്തിനുശേഷം കിരീടം നഷ്ടമാകുകയും ചാമ്ബ്യന്സ് ലീഗില് മങ്ങുകയും ചെയ്തു. പരിശീലകന് ആന്ദ്രേ പിര്ലോയെ പുറത്താക്കിയ യുവന്റസ് പഴയ ചാണക്യന് മാസിമില്ലിയാനോ അല്ലെഗ്രിയെ തിരികെയെത്തിച്ചു. ഇറ്റാലിയന് ലീഗിന്റെ പുതിയ പതിപ്പിലെ ആദ്യകളിയില് പകരക്കാരനായാണ് റൊണാള്ഡോ എത്തിയത്.ടോട്ടനം ഹോട്സ്പറിന്റെ ഹാരി കെയ്നെയായിരുന്നു സിറ്റി ആദ്യം ലക്ഷ്യമിട്ടത്.